North Cascades nasjonalpark

North Cascades nasjonalpark er en nasjonalpark i delstaten Washington, USA. Parken ble etablert 2. oktober 1968 og hadde nesten 20 000 besøkede i 2007. Nesten 93 % av parken ble ytterligere vernet som uberørt natur gjennom Washington Parker Wilderness Act fra 1988.

De viktigste naturattraksjonene i nasjonalparken er isbreene. I 1971 hadde parken 318 isbreer med et samlet areal på 117 km² og var dermed den parken med flest isbreer av alle amerikanske parker som ligger utenfor Alaska. Alle isbreene i parken smeltet vesentlig mellom 1980 og 2005 og hastigheten på issmeltingen øker.

Denne nasjonalparken er i tillegg til sine isbreer kjent for sitt dyreliv. På grunn av mye villmark er parken et naturlig tilholdssted for dyr som ulv, gaupe, elg, jerv og mange andre sjeldne og truede dyrearter. Det er vært flere observasjoner av svartbjørn, og også flere andre pattedyr, amfibier og krypdyr er registrert i parken. 

Det er ekstrem variasjon i stein og jordsmonn, eksponering, skråning, høyde og nedbør i parken og dette blir reflektert i det varierte plantelivet. Parken inneholder også cirka 236 000 dekar med gammel skog som i enkelte tilfeller er flere hundre år gamle.

 Eksterne lenker 


Kategori:Verneområder opprettet i 1968
Kategori:Nasjonalparker i USA
Kategori:Washingtons natur
Kategori:1968 i USA
Kategori:Washingtons geografi